JY LEES NOU Dié modebekendes wil net nie aftree nie
Groot mode-ikone is reeds diep in hul 60's, 70's en selfs 80's, maar tog dink hulle nie eens aan aftree nie. Hulle is al in hul goue jare, maar werk sal hulle werk. Saartjie het so bietjie gaan kyk wie laat hulle nie deur die ouderdom terughou nie.
Daar is dalk 'n paar redes waarom hulle nie wil aftree nie: Hulle het 'n groot passie en liefde vir wat hulle doen en dít is die ding wat hulle soggens laat opstaan. Óf hulle is sulke control freaks dat hulle net nie die leisels aan iemand anders kan oorhandig nie. Wat dit ook al is, ons sal nooit weet nie, maar dié lot is nog hard aan't werk.
Dit is baie inspirerend vir jong mode-ontwerpers en -liefhebbers om te sien daar is nie 'n ouderdomsbeperking in die bedryf nie. Groot mode-ikone het, soos almal, onder begin en deur die jare 'n goeie naam opgebou. Valentino Garavani, ontwerper van die gewilde modehuis Valentino, is al 83 jaar oud en daar is nog nie sprake van aftree nie.
Giorgio Armani spog met 'n volle 81 somers agter die blad. Hy het die handelsname Giorgio Armani sowel as Emporio Armani gestig.